Juice Wrld

Džaradas Entonis Higinsas (Jarad Anthony Higgins, 1998 m. gruodžio 2 d. – 2019 m. gruodžio 8 d.), geriau žinomas savo sceniniu slapyvardžiu Juice Wrld – amerikiečių reperis, dainininkas ir dainų autorius. Per savo ketverius metus trukusią karjerą buvo laikomas vienu pagrindiniu emo rap žanro vardų.

Savo karjerą atlikėjas 2015 m. pradėjo kaip nepriklausomas atlikėjas, savo kūrybos dainas leisdamas „SoundCloud“ platformoje. 2017 m. pasirašė kontraktą su „Grade A Productions“ ir „Interscope Records“ įrašų leidyklomis. Didelio populiarumo susilaukė išleidus singlą „Lucid Dreams“, pasiekusį antrąją vietą JAV „Billboard Hot 100“ reitinge. Debiutinis atlikėjo albumas „Goodbye & Good Riddance“ išleistas 2018 m. gegužę ir yra tapęs triskart platininiu.American album certifications – Juice Wrld – Goodbye & Good Riddance 2018 m. vasarį kartu su reperiu Future išleido bendrą dainų rinkinį „Wrld on Drugs“, o 2019 m. kovą išleido antrąjį studijinį darbą „Death Race for Love“, pasiekusį „Billboard 200“ reitingo viršūnę.

2019 m. gruodžio 8 d. Higgins mirė nuo narkotikų perdozavimo. Pirmasis pomirtinis atlikėjo albumas „Legends Never Die“ išleistas 2020 m. liepą, o antrasis, „Fighting Demons“, pasirodė 2021 m. gruodį. Trečiasis pomirtinis albumas „The Party Never Ends“ išleistas 2024 m. lapkritį.

 Diskografija 
 Goodbye & Good Riddance (2018)
 Death Race for Love (2019)
 Legends Never Die (2020)
 Fighting Demons (2021)
 The Party Never Ends (2024)

 Išnašos 

 Nuorodos 



Kategorija:JAV dainininkai
Kategorija:Hiphopo atlikėjai